
PRÒLEG 


Al final de la dècada dels anys setanta i comen- 
çament de la dels vuitanta, les biblioteques vis- 
queren el que potser ha estat el canvi més im- 
portant, més transcendent, de la seva història 
recent: l'automatització dels catàlegs i la posa- 
da en funcionament dels catàlegs d'accés pú- 
blic (els OPAC). Aquest canvi, que obligà els 
bibliotecaris a replantejar la manera de treba- 
llar que els era més familiar, no tingué gaire 
consequències sobre els espais físics de les bi- 
blioteques: la més evident fou l'arraconament 
o la desaparició dels antics cedularis, dels ca- 
tàlegs manuals, dels lectors de microfitxes i el 
reaprofitament de l'espai lliure per ampliar les 
coleccions o installar-hi ordinadors. Actual- 
ment, però, ens enfrontem a un canvi de grans 
proporcions que sí afecta els espais, com afecta 
el nostre paper en la societat i la nostra ma- 
nera de treballar: la generalització de l'accés a 
Internet i a la inabastable quantitat d'informa- 
ció que conté, i, en els darrers anys, l'augment 
dels projectes de digitalització i la irrupció dels 

llibres electrònics. Aquell canvi no afectava els 
edificis de les biblioteques i molt poc l'ús que 
es feia dels seus espais, aquest altre els afecta 
de tal manera que, si volem sobreviure, hem 
de repensar de cap a peus el paper que han de 
tenir a partir d'ara els espais de les biblioteques 
en un context de virtualització de la informa- 
ció. 

La biblioteca angular és, precisament, una 
reflexió sobre els espais de les biblioteques i 
el seu futur, estructurada en tres apartats. Al 
primer, dLa biblioteca ciutadana, ens és pre- 
sentada l'evolució dels edificis i els espais de les 
biblioteques fins a esdevenir l'anomenada bi- 
blioteca ubiqua, una biblioteca omnipresent i 
adaptable a les noves realitats, una biblioteca 
que ha estat un instrument d'enginyeria social 
i que ha evolucionat cap a la virtualitat, amb 
tots els canvis que això provoca. El segon, dLa 
biblioteca com a espaix, és el més extens i in- 
tenta oferir una panoràmica sobre el valor de 
l'espai físic de les biblioteques i de la seva evo- 
lució, sempre en el context de la virtualització 
que fa que la biblioteca esdevingui un espai hí- 
brid, un espai de transició entre el món ana- 
lògic i el món digital. Al tercer, dLa biblioteca 
sense llibreso, ens immergeix en el futur d'una 

biblioteca buida de llibres tal com la conei- 
xem actualment i que s'ha de repensar total- 
ment: s'hauran de repensar els possibles usos 
que es podria donar als espais, com constru- 
ir i dissenyar aquests espais, quins serveis s'hi 
podrà oferir, com s'oferirà l'accés a la informa- 
ció: en definitiva, quin serà el paper de les bi- 
blioteques i dels bibliotecaris en aquest futur 
de biblioteques sense llibres al qual sembla que 
ens condueix la digitalització de la informació. 
I com serà aquest future A l'eEpílego trobem 
una possible resposta a la pregunta, amb un ti- 
pus de centre que ja s'ha posat en marxa i que 
podria ser el futur de les biblioteques. 

Aquesta és la visió de futur den Daniel Gil. 
Una visió de futur amb la qual podem estar 
d'acord o no, però que és una possibilitat atès el 
context actual. El que no podem obviar ni ne- 
gar és que ens trobem en un moment de canvi, 
de transformació radical fins i tot, de la nostra 
professió. I hem d'estar preparats per enfron- 
tar-nos-hi i guiar-la, perquè ningú no ho farà 
per nosaltres. 

De tots aquests temes en Daniel n'ha par- 
lat a bastament al seu bloc, Bauen: biblioteques 
i arquitectura (bauenblog.info), on es publi- 
caren originalment els textos que ara tenim a 

les mans gràcies a Jaume Llambrich i l'edito- 
rial Petròpolis. Des de l'any 2004 en Daniel ha 
informat i ha reflexionat sobre la relació entre 
biblioteques i arquitectura, tant d'un punt de 
vista purament arquitectònic, com d'un punt 
de vista d'adequació dels espais a les tasques 
que s'hi han de portar a terme, i també sobre la 
sovint conflictiva relació entre arquitectes i bi- 
bliotecaris. A més, ho fa des d'una tribuna pri- 
vilegiada, ja que treballa des del 2003 a la Bi- 
blioteca del Collegi d'Arquitectes de Catalunya 
a la Demarcació de l'Ebre. Podrem estar més 
o menys d'acord amb ell, però no podrem dir 
que la seva opinió no és fonamentada. 

Aquest llibre contribuirà no només a la re- 
flexió sobre el futur de què parlàvem, sinó 
també a aquest futur de biblioteques sense lli- 
bres que proposa en Daniel: sedita en paper i 
en versió electrònica. Sigui en la versió que si- 
gui, espero que el llegiu i que hi digueu la vos- 
tra, segur que en Daniel estarà content d'obrir 
el seu bloc a noves interpretacions i propostes. 
Jo l'he llegit i, mentre continuo rumiant quin 
futur ens espera, només em resta agrair de tot 
cor a en Daniel que hagi confiat en mi per es- 
criure aquest pròleg. 


Ferran MORENO LANZA 
Barcelona, 28 d'abril de 2010 

LA BIBLIOTECA CIUTADANA 


1. La biblioteca ubiqua 


Sóc un ferm partidari de la digitalització de 
continguts i de fons bibliotecaris, és el camí a 
seguir: especialment per tots els avantatges de 
comporta quant a accessibilitat, difusió i con- 
sulta dels fons (un altre tema, per a un altre 
article, són els problemes derivats de la con- 
servació). Malgrat tot, és imparable. Em veig, 
en un futur no massa llunyà, atenent els meus 
usuaris de forma virtual, mitjançant tecnolo- 
gies de videoconferència, des de casa mateix, 
amb el pijama posat, per exemple. És la bibli- 
oteca ubiqua, una biblioteca estesa per tot ar- 
reu, flexible i adaptable a les necessitats i re- 
queriments dels usuaris, present les 24h i, per 
tant, nosaltres, els bibliotecaris, també haurí- 
em de ser presents les 24h, clar. Reptes, obli- 
gacions... o supervivència2 O és potser una de 
les nostres respostes davant l'actual context de 
forta crisi econòmica2 Caldrà, òbviament, re- 
pensar totes les nostres estructures organitza- 
tives, socials i professionals, per a adaptar-les 

a aquest nou futur que ja és present, i donar 
solucions reals. 

No obstant això, hi ha un fet que em resul- 
ta, si més no, curiós: al mateix temps que ses- 
tà avançant en la digitalització vivim també un 
moment de gran expansió en la construcció 
de noves biblioteques. Sí, d'edificis, de biblio- 
teques en el sentit físic de la paraula. Resulta 
contradictori2 Crec que no. Si de cas, ambdues 
estratègies crec que són complementàries i van 
encaminades a donar respostes, solucions, en 
un temps en què fa falta traçar línies de futur 
creibles i vàlides. En això, en donar respostes, 
els bibliotecaris en som uns experts, i des de fa 
temps. Ara, potser, aquesta necessitat és més 
gran. Í les biblioteques, els edificis, són i han 
esdevingut l'edifici públic, social i ciutadà de 
referència. Ja ho érem, i ho veníem reclamant 
des de la professió amb insistència. Però ara, 
amb els temps de corren, quan és més neces- 
sària que mai una tornada als valors socials, de 
comunitat, de treball conjunt, de sentir-se part 
d'alguna cosa, la Biblioteca esdevé el principal 
paradigma d'aquests valors ciutadans, i que 
ens reconforten en temps dolents. La Biblio- 
teca també com a element terapèutic, i també 
com a element amb una certa ubiqúitat, entesa 

aquí com a punt on conflueixen tots els valors 
de la ciutat. En un moment com l'actual, de 
descrèdit, de cansament i de necessitat de can- 
vi en tots els àmbits (polític i econòmic espe- 
cialment), la Biblioteca esdevé el catalitzador 
d'aquestes modificacions: és l'element vehicu- 
lador de tots aquests processos. L'avantguarda. 
I cal, doncs, construir biblioteques amb aques- 
ta finalitat: espais de la ciutat i dels habitants, 
llocs multidisciplinars i polivalents, zones d'ex- 
pressió oberta, dinàmica i crítica, ambients 
que ens higienitzin del nostre entorn i ens fa- 
cin creure en un futur millor. 


2. Les biblioteques com a enginyeria soci- 
al 


El company Lluís Angladal em passa un in- 
teressant fragment d'un llibre que en Lorcan 
Dempsey ha ressenyat al seu blog. Es trac- 
ta d'un fragment del pròleg del llibre Boofs, 
buildings and social engineering: Early public li- 


1. Blog: http://bdig.blogspot.com/ (Consulta: 12 de 
març de 2010) 

2. Blog: http://ormeblog.oclc.org/ (Consulta: 12 de 
març de 2010) 

braries in Britain from past to present. La idea 
de fons del fragment és que la planificació i la 
construcció massiva de biblioteques públiques 
entre finals del segle xix i l'inici de la Segona 
Guerra Mundial fou una acció absolutament 
planificada des de les administracions públi- 
ques, un procés de canvi i enginyeria social 
segurament sense precedents, que volia servir 
per a preparar la societat davant els nous can- 
vis que sestaven esdevenint i davant la llavors 
futura Societat del Coneixement. És a dir, que 
les biblioteques havien de servir de suport i de 
base social per aquests canvis, sense elles, no es 
podia avançar. 

Amb l'ajut de Google Translate, aquesta és 
la traducció al català del fragment que hi ha al 
blog de Lorcan Dempsey (amb algunes correc- 
cions meves): 


Busquem rescatar l'històric edifici de la bi- 
blioteca pública des d'una perspectiva que 
en el passat amb massa facilitat es denigra. 
La construcció massiva —car això és amb 
el que finalment es va convertir— dels pri- 
mers edificis de la biblioteca pública ha de 
ser celebrada com un bon exercici d'engi- 


3. Referència del llibre a VVorldCat http://vvmvorid- 
cat.org/ocic/276514861 (Consulta: 12 de març de 2010) 


17 J La biblioteca angular 


nyeria social, un esforç sense precedents per 
un moviment de l'esfera pública per convèn- 
cer els ciutadans, de manera consensuada, 
de la importància del coneixement en una 
societat cada vegada més oberta i la moder- 
na (per això hem utilitzat deliberadament el 
terme d'eenginyeria socials en contraposi- 
ció al més estret i enganyós de ccontrol so- 
cialv). Més concretament, la disposició del 
que equival a més de mil edificis de les bibli- 
oteques en el període 1850-1939 va ser un 
exercici del que Rarl Popper diu cenginye- 
ria social gradual, d'enginyeria social que 
va ser gradual i permanentment revisada en 
funció de l'experiència i el nou coneixement, 
una aproximació científica a la planificació 
del canvi social, en aquest cas a través de la 
lliure prestació de llibres, informació, edu- 
cació i coneixement, que reflecteix l'essència 
de la biblioteca pública com a institució de 
progrés i de la investigació científica." 


Personalment trobo molt interessant la re- 
lació entre construcció dedificis de bibliote- 
ques i enginyeria social. Per la relació entre 
ambdós termes, aparentment oposats però que 
ara, amb la lectura d'aquest fragment, s'unei- 


4. Font original, en anglès: http://oriveblog.oclc.org/ 
archives/002003.html (Consulta: 12 de març de 2010) 

xen de manera molt especial. I també per la 
voluntat de canvi i regeneració social que es 
va demostrar llavors, i que prenia les bibliote- 
ques com a epicentre de tot plegat. I per lèpoca 
que es descriu, i òbviament salvant les distàn- 
cies geogràfiques, culturals, socials i de magni- 
tud quantitativa de l'empresa portada a terme, 
penso que les Biblioteques de la Mancomuni- 
tat de Catalunya també van esdevenir un pro- 
cés denginyeria social a la Catalunya de lèpo- 
ca: un esforç públic immens per a la moder- 
nització cultural i social del país, malgrat les 
dificultats amb què es van trobar. 

l ja avui en dia, crec que des de fa uns anys 
també vivim una època daurada en aquest sen- 
tit, com a mínim a casa nostra. Les adminis- 
tracions públiques, amb la Generalitat i la Di- 
putació de Barcelona al capdavant, han lide- 
rat i construit una enorme i magnífica xarxa 
de Biblioteques Públiques que sestén per tot el 
país i que, sense cap dubte, aquestes han inici- 
at grans processos de canvi (en tots els sentits) 
en les localitats en què es troben ubicades. Ha 
estat, i ho continuarà sent, un procés dengi- 
nyeria social i cultural que ha servit per a mo- 
dernitzar Catalunya, i fer que els seus habitants 
tinguin un accés més fàcil i ràpid a la informa- 

ció, l'educació i el coneixement, els tres fona- 
ments bàsics de les societats modernes. 

Però no cal aturar-se en la construcció de 
noves biblioteques físiques, en calen moltes 
més: de noves, restaurar i millorar edificis, etc. 
Cal continuar fent tot això, i més. Però aques- 
ta enginyeria social que han suposat els edi- 
ficis de les biblioteques cal ampliar-la ara a la 
xarxa, a Internet. És el nou paradigma, la nova 
frontera, el nou repte. I si les biblioteques físi- 
ques van liderar aquesta enginyeria social, ara 
també cal (i més que mai) que les biblioteques 
virtuals també estiguin al capdavant d'aquesta 
nova forma de fer enginyeria. 


3. Sobre la veritable magnitud del canvi 
en les biblioteques 


Que les biblioteques han sofert un gran can- 
vi de magnituds més que considerables en els 
últims 100 anys, i fins en els últims 30 anys, és 
un fet evident i que a ningú li ha passat desa- 
percebut. Ja fa temps vaig parlar sobre levolu- 

ció dels espais físics de les biblioteques" com a 
un exemple de canvi. No obstant això, està clar 
que encara queda molt camí per a fer. Però en 
aquest camp prefereixo veure el got mig ple, i 
pensar en un futur millor (sobre aquest tema 
és molt interessant el debat que s'ha generat en 
el blog de Lluís Angladas). Que queda molt per 
fer, sí, és clar, que s'ha avançat molt i tenim un 
Sistema de Biblioteques potent, també, i és ben 
visible als ulls de tothom i ens n'hem de sen- 
tir orgullosos tots plegats. Parlant amb la Na- 
talia Arroyo" en les últimes Jornades Àtic del 
20098 em deia que a la resta de l'Estat espanyol 
veuen que algunes biblioteques catalanes són 
un punt de referència, i en valoren el prestigi 


5. Levolució dels espais físics de les biblioteques,. 
En: (bauen/: biblioteques i arquitectura (4 de març de 
2009) chttp://vyv.bauenblog.info/2009/03/04/levolu- 
cio-dels-espais-fisics-de-les-biblioteques/ò (Consulta: 
12 de març de 2010) 

6. cEl panorama de les biblioteques de Catalunya 
mostrades a la Junta d'Eblida,. En: Bdig: biblioteques 
digitals i cooperació (16 de novembre de 2009) chttp:// 
bdig.blogspot.com/2009/1 1/el-panorama-de-les-biblio- 
teques-de.htmb (Consulta: 12 de març de 2010) 

7. Tvvitter: http://tvvitter.com/narroyo IConsulta: 12 
de març de 2010) 

8. Articles al blog: http://mvimm.bauenblog.info/tag/ 
jornades-atic2a-2009/ (Consulta: 12 de març de 2010) 

social aconseguit. També comentava que des 
de la resta d'Espanya es percep un bon funcio- 
nament en termes generals. Vaja, que amb tot 
plegat, penso i opino personalment que pot- 
ser som una autèntica locomotora BiD a l'Es- 
tat i segurament també a Europa. Sovint cal 
que ens tirin floretes de fora per a valorar tot 
el que tenim. 

Ara bé: quina mena de canvis hi ha hagut 
fins ara2 Penso que han estat canvis més avi- 
at operacionals i organitzatius, i que han afec- 
tat més que res la forma de treballar de les bi- 
blioteques. Dos exemples que penso són ben 
clars: el pas dels catàlegs de fitxes als catàlegs 
automatitzats, i el treball en xarxa, en forma de 
consorcis, serveis comarcals, serveis provinci- 
als, etc. Dos canvis que crec que han estat fona- 
mentals en l'evolució de les biblioteques cata- 
lanes, i que han estat imprescindibles per estar 
on estem. Però malgrat tot, penso que de fons 
encara hi ha un gran canvi que no s'ha gestat i 
que està latent. Ho exemplifico: hi ha un pro- 
fessor d'Alcanar, en Marià Cano" que diu més 
o menys: lespai educatiu, el lloc on s'imparteix 
l'educació i l'ensenyament formal i reglat, no ha 


9. Blog: http://mcanosan.blogspot.com/ (Consulta: 12 
de març de 2010) 

canviat pràcticament des de finals del XIX fins 
els nostres dies, ha continuat quasi immutable, 
malgrat els avenços tecnològics, socials i cul- 
turals accelerats del segle xx. Penso que a les 
biblioteques ha passat el mateix, hi ha tota una 
sèrie d'elements que continuen inalterables al 
pas del temps, i si veiem una fotografia d'una 
biblioteca de començaments del XX amb una 
de començaments del xxI, segur que hi troba- 
rem uns quants elements comuns: prestatges i 
mobiliari, taules, cadires i llums. Potser, segu- 
rament he simplificat molt, però hi ha una base 
de treball que sembla immòbil. De fet, en el 
fons, segurament continuem construint i dis- 
senyant biblioteques igual que fa 100 o 50 anys. 
És viable2 És sostenible2 És bo per a la profes- 
sió i per a la societat en general que continu- 
em tenint els mateixos referents2 

A on vull arribar amb tot plegat: Doncs a 
que sí, evidentment que hi ha hagut canvis en 
les biblioteques, canvis que en el seu moment 
van ser potents i definitius, i que van permetre 
fer salts cap endavant. Però ara estem davant 


10. Sèrie d'articles al blog sobre La Biblioteca sense 
llibres — ehttp://uiviv.bauenblog.info/tag/la-biblioteca- 
sense-llibres/5 (Consulta: 12 de març de 2010J. Aquests 
articles també estan recollits en aquest mateix llibre. 

d'un altre gran canvi, un canvi d'estructura de 
professió, i que cal afrontar des de la primera 
línia. Hi ha una revolució en marxa, i veurem: 

e Transformacions en el contingut i els for- 
mats de la informació (i, per tant, en l'accés), 
tot plegat liderat pel cada cop més omnipre- 
sent llibre electrònic. 

e Veurem transformacions en el disseny, la 
planificació i l'ús dels espais i els edificis de les 
biblioteques, com a consequència del primer 
punt. 

I més important encara, i la peça clau de tot 
plegat, els bibliotecaris, que veurem modifica- 
da radicalment la nostra forma de treballar: 
els dos punts anteriors canviaran enormement 
els nostres procediments de treball, la forma 
com ens adrecem als usuaris i sobretot, la for- 
ma d'entendre i viure la nostra professió. I cal 
estar preparats. 

LA BIBLIOTECA COM A ESPAI 


1. Apunts sobre l'espai en les bibliote- 
ques 


Pregunteu a qualsevol bibliotecari/ària del país 
sobre quina és la principal mancança de la bi- 
blioteca on treballa, i segurament us respon- 
drà, en un percentatge molt elevat, que l'espai. 
I és que l'espai, per a les biblioteques i els bi- 
bliotecaris, és un objecte de desig molt preuat, 
i sovint font de problemes i maldecaps. A la 
feina, des de sempre, hem tingut problemes 
d'espai, que no s'han resolt en part fins aquest 
mateix any. Bé, els motius ara no vénen al cas, 
però durant tot aquest temps m'he fet algu- 
nes reflexions sobre l'espai en les biblioteques, 
i ara voldria compartir-les amb tots vosaltres, 
no espereu una explicació raonada, són només 
apunts al vol. 

e Lespai és potser l'actiu més valuós, i alho- 
ra el més car, que tenim les biblioteques. El sòl, 
els metres quadrats, costen molts diners, i, 
per tant, la seva gestió és fa molt complicada. 

Cal ser molt acurats en el seu ús, i ser capaços 
d'aportar valor a les nostres installacions. 

e Caldria, però, planificar les biblioteques, 
la seva superfície, com a mínim a entre 5—10 
anys vista. Edificis com els nostres han de po- 
der créixer en superfície, han de ser capaços 
d'augmentar els seus espais a mesura que creix 
també la població a la qual atenen i el fons que 
acullen, i sovint també els serveis que oferei- 
xen. La modularitat i la possibilitat de fàcils i 
ràpides ampliacions haurien de ser un dels re- 
quisits imprescindibles dels edificis de biblio- 
teques. De res serveix planificar una biblioteca 
i trigar deu anys a construir-la, quan no s'ha 
pogut adaptar a la realitat actual i l'edifici exis- 
tent compleix només els estàndards de llavors. 

e Pensa en gran, pensa en positiu. Si les- 
pai destinat a la futura biblioteca és més gran 
del que marquen els estàndardsit aprofitem- 
ho. Serem uns privilegiats i podrem fardar de 
biblioteca. A més, no caldrà que ens preocu- 
pem més de futures ampliacions durant molts 


1. eDivergències polítiques a Sant Jaume sobre 
la futura biblioteca,. En: (bauen/: biblioteques i arqui- 
tectura (7 de maig de 2007) chttp://ivv.bauenblog. 
info/2007/05/07/divergencies-politiques-a-sant-jaume- 
sobre-la-futura-biblioteca/5 (Consulta: 12 de març de 
2010) 

anys. Si es pot fer una inversió en una biblio- 
teca gran, endavant. Quin mal hi ha en això2 
A més, una biblioteca gran sempre pot acollir 
altres serveis complementaris i que puguin en- 
riquir i millorar lexperiència dels seus usuaris. 
Fem una aposta per la biblioteca. 

e Parla amb els bibliotecaris, són uns experts 
en la gestió i l'ús del seu espai. Sí, senyors, d'això 
en sabem a cabassos, i cal que ens fem valorar. 
Podem aportar idees i solucions innovadores 
per a acollir molt més fons en el mateix nom- 
bre de metres quadrats que abans. D'això se'n 
diu optimització i per supervivència professi- 
onal n'hem hagut d'aprendre. Més enllà de la 
tradicional esporga de fons i altres tècniques 
documentals per a controlar el creixement del 
fons, també sabem com gestionar lespai de 
què disposem. 

e Planifica qualsevol biblioteca amb un gran 
dipòsit, si pot ser, amb compactes, i aillada de 
la resta d'àrees però dins del mateix edifici. El/ 
la bibliotecari/ària t ho agrairà eternament, se- 
gurl 

e Arrisca, innova, busca noves solucions ar- 
quitectòniques en lespai. Hi ha idees i solucions 
radicals, diferents. Les biblioteques poden i han 
de ser referents arquitectònics de la seva ciutat, 

han d'esdevenir símbols socials, icones locals. 
Han de ser capaces de generar debat en si ma- 
teixes, i ja des de l'edifici mateix que les acull. 
Quina millor carta de presentació que aquesta, 
la d'un edifici diferent, innovador i trencador2 
Bé, de fet en bona mesura ja ho són, però per 
què no adoptar propostes com la de la futura 
Biblioteca Nacional de PragaY o els bolets de 
la Biblioteca Universitària de SeiRei23 O són 
massa agosarades2 

e Pensa en verd, la biblioteca ecològica. No, 
no és cap anunci de cervesa. Com a edifici pú- 
blic, la biblioteca (i també els bibliotecaris, que 
hi treballem) tenim un compromís ecològic in- 
eludible. Les biblioteques han d'esdevenir edi- 
ficis sostenibles, i per tant, cal dissenyar-los de 
manera sostenible i ecològica: façanes solars, 
cobertes enjardinades, ventilació, etc. L'arqui- 


12. eProposta per a la nova Biblioteca Nacio- 
nal de Praga. En: (bauenl: biblioteques i arquitectu- 
ra (19 de setembre de 2007) chttp://vvyvvv.bauenblog. 
info/2007/09/12/proposta-per-a-la-nova-biblioteca-na- 
cional-de-praga/s (Consulta: 12 de març de 2010) 

13. 4El bolets de la Biblioteca de la Universitat de 
Seileiv. En: (bauenl: biblioteques i arquitectura (2 de 
juny de 2007) dhttp://vvvviv.bauenblog.info/2007/06/02/ 
els-bolets-de-la-biblioteca-de-la-universitat-de-sei- 
Rei/5 (Consulta: 12 de març de 2010) 

tectura actual ofereix una gran quantitat de so- 
lucions verdes per a convertir els nostres edifi- 
cis en ecològics. És una responsabilitat social a 
la qual no podem renunciar. 

Però bé, tot el que hem anotat fins ara feia 
referència a l'espai físic, als edificis. El paradig- 
ma i la realitat de les biblioteques està canviant 
de forma accelerada i, per tant, també ho fan 
les nostres necessitats d'espai. En un entorn di- 
gital potser l'espai que necessitarem les biblio- 
teques no serà tan gran, i sí que ens caldrà més 
espai virtual: servidors potents, espai de disc, 
etc. Un espai, d'altra banda, cada vegada més 
barat econòmicament i amb possibilitats pràc- 
ticament illimitades. Se'ns obren grans pers- 
pectives i les hem de saber aprofitar. Ens cal- 
drà més espai d'ordinadors en detriment de sa- 
les de lectura tradicionals: Els llibres quedaran 
aillats als dipòsits de què parlava més amunt2 
Ens convertirem les biblioteques en grans sa- 
les d'ordinadors, en què l'accés a la informació 
sigui exclusivament o en gran part digital2 Cal 
revisar els estàndards de m" de les biblioteques 
i adaptar-los als processos de digitalització en 
marxa: Hauria de ser (o ja ho és) aquesta una 
nova variable2 

Estem en un moment de canvi, i sense cap 
dubte és apassionant. El concepte dedifici de 
biblioteca que tenim actualment canviarà. A al- 
guns llocs ja ho ha fet, " i amb exemplesP tam- 
bé ben a prop de casa.lé Per descomptat, segui- 
rem veient edificis de biblioteques, però caldrà 
redefinir-ne el concepte, els usos i les funcions. 
I segur que ens caldrà, a més, construir un edi- 
fici digital. Hem de ser avantguarda, hem de 
ser valents i agosarats, radicalsl 


2. Levolució dels espais físics de les bi- 
blioteques 


En els últims cent anys, com a mínim a casa 
nostra, crec que les biblioteques han patit una 
sèrie de grans i enormes transformacions en 


14. 4Un autoservei de "media": la Mediateca de Sen- 
daix. En: (bauen/: biblioteques i arquitectura (4 d'agost 
de 2006) shttp://vvivv.bauenblog.info/2006/08/04/un- 
autoservei-de-media-la-mediateca-de-sendai/s (Con- 
sulta: 12 de març de 2010) 

15. Galeria d'imatges a Flichr de les Biblioteques Pú- 
bliques d'Aarhus, a Dinamarca http://vmflicir.com/ 
photos/aalb/ (Consulta: 12 de març de 2010) 

16. Biblioteca 2.0, el futuro ya està aquí. En: De- 
aRialli Documental (9 de junio de 2008) chttp://vvvve. 
deaRialli.com/2008/06/09/bibliotecas-20-el-futuro-ya- 
esta-aqui/x (Consulta: 12 de març de 2010) 

tota mena d'àmbits. 7 És un fet evident que les 
biblioteques de llavors no són, per sort, com 
les que disposem ara. Hi ha hagut una clara 
evolució i millora dels seus serveis i de les se- 
ves instalacions. I és aquí on em vull centrar 
en aquest article. Com s'han transformat els 
espais físics de les biblioteques Com han evo- 
lucionat els seus espais2 Què ha canviat i cap 
a on sencaminen2 A tot això intentaré donar 
la meva opinió i el meu punt de vista. En cap 
cas oferiré respostes absolutes, sinó que segu- 
rament generaré, segurament, moltes més pre- 
guntes. 

La imatge exterior de les biblioteques ha 
canviat molt. La seva arquitectura ha evolucio- 
nat considerablement, i segurament han sofert 
una de les evolucions més radicals i absolutes 
en el món de l'arquitectura. Espessos murs, 
amb poques finestres, tancades en si mateixes, 
hermètiques, recloses, inaccessibles... i amb 
una aureola de temples del saber. Així podrí- 
em definir fins fa no tants anys les biblioteques 


17. MAYOL, M. Carme (2005). 4La Xarxa de Biblio- 
teques 1915-2004 : una història que mira al futurs. BiD: 
textos universitaris de biblioteconomia i documentació, 
juny núm. 14. ehttp://uviv2.ub.es/bid/consulta ar- 
ticulos.php2fichero-l14mayol.htms (Consulta: 12 de 
març de 2010/. 


32 l Daniel Gil Solés 


del nostre entorn. Segurament a tot això hi 
contribuia la imatge exterior que tenien, i les 
sensacions i les emocions que desprenien vers 
el seu entorn. Estarem d'acord que les conven- 
cions socials i l'estructura de valors ha canviat 
moltíssim en només un segle, i que tot plegat 
també ha influit en les biblioteques i en la for- 
ma de construir-les. Un exemple podria ser la 
Biblioteca Popular del Vendrell, de l'any 1922. 
De línies marcadament clàssiques, té aspecte 
d'un autèntic temple del saber. Val a dir que les 
Biblioteques de la Mancomunitat segueixen en 
bona mesura aquest aspecte, amb petites varia- 
cions. Segurament que si fos una biblioteca ac- 
tual, ens faria respecte entrar-hi... potser ens 
ho pensaríem dues vegadesl Hem d'entendre, 
però, que llavors aquesta tipologia de bibliote- 
ques era la norma a Catalunya i que, per tant, 
probablement no sesperava que tinguessin cap 
altra forma que la que van tenir. 

Avui en dia el panorama arquitectònic ha 
canviat i és ben diferent. Les biblioteques són 
una de les tipologies d'edificis públics més ben 
valorades per arquitectes i responsables polí- 
tics i gestors, fet que ha provocat que la seva 
arquitectura hagi esdevingut altament simbò- 
lica i representativa, ja no només per a la ma- 

teixa biblioteca sinó també per a la ciutat que 
l'acull, fins al punt que crec que les Bibliote- 
ques són potser ledifici públic per excellèn- 
cia. De la reclusió i el tancament s'ha passat 
a l'obertura de l'edifici. Canvis socials i cultu- 
rals han provocat aquest canvi, aquesta ober- 
tura. S'han difuminat pràcticament en la seva 
totalitat els límits de l'edifici i l'espai públic, el 
carrer, la plaça. S'usa el vidre abastament, amb 
profusió (potser, fins i tot, massa), intentant 
estendre el caràcter social i ciutadà del carrer 
fins a l'interior de la biblioteca. Com a mos- 
tra podríem agafar la Biblioteca Comarcal de 
Blanes, obra de l'equip d'arquitectes Arti- 
gues £ Sanabria (1997-— 2002). La transforma- 
ció és més que evident, no sé si és dolenta o 
bona, però sí que és més que remarcable. Per 
a la nostra mentalitat actual, sense dubte con- 
vida més a entrar-hi la Biblioteca de Blanes... 
Ens imaginem, però, una biblioteca com la del 
Vendrell de l'any 1922 avui en dial Segurament 
no. S'ha arribat potser a una certa comercialit- 
zació de les biblioteques2 Es poden sentir les 


18. 4La Biblioteca Comarcal de Blanes. En: /bauen/: 
biblioteques i arquitectura (28 d'abril de 2007) chttp:// 
vvyyy.bauenblog.info/2007/04/28/la-biblioteca-comar- 
cal-de-blanes/S (Consulta: 12 de març de 2010) 

biblioteques com una cultura d'aparador, en 
què es mostra sense complexos què es fa al seu 
interiors O calia arribar fins a aquest punt per 
tal de poder superar la tradicional ignorància 
social sobre el treball i les funcions pròpies de 
les biblioteques2 

I bé, si fins ara hem vist com ha canviat l'apa- 
rença externa dels edificis de les biblioteques, 
ara ens centrarem en com ha canviat el seu in- 
terior. Hi ha hagut, com no podia ser d'altra 
manera, canvis profunds influits per la reno- 
vació arquitectònica que han experimentat 
les biblioteques. Si han canviat exteriorment, 
era del tot inevitable que també canviessin in- 
teriorment. Com a mostra, podríem mirar la 
Biblioteca Popular de Manresa de l'any 1928. 
Hi predominen les taules de lectura i estudi, i 
els prestatges distribuits de forma perimetral. 
I poca cosa més. L'aspecte interior de les bi- 
blioteques estava directament influenciat per 
la tecnologia que hi havia disponible llavors, 
i s'hi adaptava. Segurament no es requeria ni 
feia falta res més que taules, llums i cadires: i 
uns prestatges amb els llibres i revistes per a 
donar servei i resoldre les necessitats dels usu- 
aris de les biblioteques. Així de senzill però al- 
hora així de complicat, tot un repte i èxit de 

Govern, si tenim en compte les circumstàncies 
històriques de la Mancomunitat. 

Amb el pas dels anys, les Biblioteques han 
hagut d'incorporar nous suports informatius, 
i per tant noves tecnologies, que han transfor- 
mat els seus interiors. Hi continuem trobant 
prestatgeries amb llibres i revistes, hi ha per 
descomptat taules amb llums i cadires. Però 
han hagut de cedir part del seu espai i de la 
seva importància: a zones infantils amb coi- 
xins i cadires i taules adaptades, a àrees de ma- 
terials audiovisuals, amb CD, DVD, vídeos, i 
els equips específics per al seu ús: i a, sobretot, 
ordinadors per a la consulta dels catàlegs auto- 
matitzats i l'accés a Internet. Es podria exem- 
plificar amb la nova seu de la Biblioteca Pere 
de Montcada de la Sénia, inaugurada l'abril de 
2008. Penso que la incorporació a les bibliote- 
ques de nous materials i suports informatius, 
més enllà dels llibres i revistes de sempre, ha 
fet que canviés radicalment el seu aspecte in- 
terior. Les seves sales s'han hagut d'adaptar per 
tal d'acollir amb garanties dèxit tots aquests 
nous suports. Si en l'exterior han influit més els 
canvis socials i culturals, en l'interior és la tec- 
nologia la que té un pes més important i gran, 
com a impuls transformador. 

Tot i això, durant molt de temps, i potser 
encara avui en dia, el centre d'atenció dels 
espais interiors de les Biblioteques continua 
sent el llibre i els materials impresos. Potser 
el pes de la tradició hi influeix, o potser és el 
pes de la professió i del nostre habitual re- 
buig a massa canvis tecnològics en el nostre 
treball diari. El cert, però, és que l'espai dedi- 
cat a materials impresos continua essent ma- 
joritari en les biblioteques del nostre entorn. 
Però alguna cosa està canviant. I què és2 Bé, 
a casa nostra trobem l'exemple del GEPA, im- 
pulsat des del CBUC, i que no és més que un 
magatzem centralitzat de llibres i documents 
de poc ús, per tal que no ocupin espai a les 
biblioteques, i aquestes puguin usar-lo amb 
documents de més ús. Aquest és sense dubte 
un camí, ja iniciat per cada biblioteca indi- 
vidualment amb els seus propis magatzems. 
Però el canvi més gran que estem experimen- 
tant encara avui en dia a les biblioteques és 
la progressiva implantació d'ordinadors en les 
nostres sales. D'exemples n'hi ha moltíssims, 
però podríem anar fins a la sala plena d'ordi- 

nadors de la nova Biblioteca de la Universitat 
de Lima.P Sense dubtar-ho, i poso la mà al 
foc, anem cap aquí i és del tot inevitable. I no 
només amb els ordinadors: ben aviat podrem 
veure parcs de lectors de llibres electrònics per 
a la lectura de llibres digitals. La progressiva 
digitalització i virtualització de la informa- 
cióY és un camí ja sense retorn, amb totes les 
consequències positives i negatives que evi- 
dentment té. I per descomptat que haurem de 
conservar el llibre, però per a això ja tindrem 
un GEPA a la nostra biblioteca, nestic segur, 
la consulta es farà mitjançant un lector de lli- 
bres electrònics o per ordinador. 

Amb aquesta progressiva digitalització de 
la informació, les biblioteques ens enfrontem 
a un repte. Com dissenyem els espaist Com 
construim les noves biblioteques2 L'ús i les 
funcions tradicionals de les biblioteques de 


19. eNova Biblioteca de la Universitat de Lima:. En: 
(bauenl: biblioteques i arquitectura (2 de març de 2009) 
chttp://vvvvv.bauenblog.info/2009/03/02/nova-biblio- 
teca-de-la-universitat-de-lima/5 (Consulta: 12 de març 
de 2010) 

20. 4El softvvare para gestionar información: un ele- 
mento imprescindible en las bibliotecas de la sociedad 
actual. En: Eebsysnet.com ehttp://vvvem.absysnet.com/ 
tema/tema68.htmb (Consulta: 12 de març de 2010) 

lectura i consulta s'han vist ja superades per 
un ús més lúdic, més informal, més social. 
Les biblioteques som ara un punt de troba- 
da, de reunió, d'intercanvi social i que bus- 
ca i consulta informació (digital) de manera 
virtual. Per tant, hem de ser capaços de pen- 
sar les nostres biblioteques en aquest sentit. 
Però no es tracta tant de dissenyar i planificar 
biblioteques virtuals, que també, sinó més 
aviat es tracta de construir espais de tran- 
sició entre el nostre món analògic i el món 
digital en què viurà tota la informació. Hem 
de ser capaços de fer tercers espais"i (terme 
que agrada molt a en Lluís Anglada i que 
comparteixo plenament), nodes socials. Ens 
hi juguem el nostre futur com a professió: hi 
ha un fina i delicada línia entre accedir a la 
informació des de casa amb el teu ordinador 
o fer-ho des d'una biblioteca, i fer-ho en so- 
cietat. Què volem2 Només depèn de nosal- 
tres que els nostres usuaris no l'acabin sal- 
tant. Perquè si bé estic segur que es conti- 
nuaran fent edificis de biblioteques crec que 
cal repensar-los. Els arquitectes ja fa temps 


21. Etiqueta dTercers espaiso al seu blog: http://bdig. 
blogspot.com/search/label/tercers9620espais — IConsulta: 
12 de març de 2010) 

que han iniciat aquest camí, amb veritables 
joies tecnològiques com la Biblioteca de 
Seattle, de Rem Roolhaas. Ens posem a 
treballar-hi2 


22. 4La Biblioteca Central de Seattles. En: (bauen/: 
biblioteques i arquitectura (6 d'octubre de 2007) chttp:// 
vyvy.bauenblog.info/2007/10/06/1a-biblioteca-central- 
de-seattle/x (Consulta: 12 de març de 2010) 

LA BIBLIOTECA SENSE LLIBRES 


1. Introducció 


Estic convençut que el futur dels edificis de les 
biblioteques serà un futur sense llibres, que 
quedaran ubicats i segregats a amplis dipòsits 
centralitzats com pot ser el GEPA (en podeu 
trobar dos articles al meu blog" ") que està 
impulsant el CBUC. 

Es plantegen per a un futur no tan llunyà 
tota una sèrie de reptes diversos: pel que fa a 
l'arquitectura i als arquitectes, caldrà repen- 
sar una tipologia d'edificis amb uns usos clars i 
ben definits, i que servien de guia per a la seva 
construcció. Com dissenyar, per exemple, unes 
sales de lectura on precisament ja no hi tro- 


23. 4El GEPA-:. En: (bauenl: biblioteques i arqui- 
tectura (12 de febrer de 2009) chttp://viviv.bauenblog. 
info/2009/02/12/el-gepa/s (Consulta: 12 de març de 
2010) 

24. Més sobre els GEPA:. En: (bauen/: biblioteques 
i arquitectura (9 de març de 2009) chttp://vvvv.bauen- 
blog.info/2009/03/09/mes-sobre-els-gepa/s (Consulta: 
12 de març de 2010) 

barem llibres2 Què s'hi haurà de posar: Estem 
abocats a una redefinició massiva dels nos- 
tres edificis, sense cap dubte. I d'altra banda, 
als bibliotecaris també se'ns presenten anys de 
canvis, en què haurem de modificar el nostre 
entorn laboral físic, un entorn que en moltes 
ocasions ens servia i ens serveix com a suport 
indispensable per a la nostra feina diària i que 
ens fa de guia. És a dir, sabíem i sabem per a 
què serveix el nostre entorn laboral, com usar- 
lo i això ens dóna seguretat i estabilitat. 

Però tot això canviarà. Arquitectes i biblio- 
tecaris ens enfrontem (i ens hi hem d'enfrontar 
plegats, agafats de la mà) a una gestió del buit. 
Un buit conceptual i físic al qual caldrà donar 
respostes: els bibliotecaris, repensant i concep- 
tualitzant què s'hi haurà de fer a les bibliote- 
ques del futur i com es farà, i els arquitectes 
aportant solucions reals a aquells conceptes. 
Hem de posar en marxa un altre procés dengi- 
nyeria social (digital). 7 


25. dLes biblioteques com a enginyeria social. En: 
lbauenl: biblioteques i arquitectura (10 de setembre de 
2009) chttp://yvv.bauenblog.info/2009/09/10/les-bi- 
blioteques-com-a-enginyeria-social/x (Consulta: 12 de 
març de 2010) 

Inicio una sèrie d'apunts en què reflexiona- 
ré en veu alta sobre la biblioteca sense llibres, i 
com penso que serà. És el nostre futur, la nos- 
tra supervivència. Per descomptat, com en tota 
prospectiva, mequivocaré i cometré errors. Els 
assumeixo. Però el debat i la conversa, la ge- 
neració d'idees, farà que potser arribem, entre 
tots junts, a una idea el més aproximada pos- 
sible. 

I tu, com creus que serà la biblioteca sense 
llibres: T'animes a parlar-ne2 Dissenyem la bi- 
blioteca sense llibres2 


2. Com omplim el buit2 


Imaginem-nos per un moment la nostra bibli- 
oteca (pública o qualsevol altra) més propera, 
fem-nos una imatge mental de com és actual- 
ment, amb els seus equipaments, el seu mobi- 
liari, etc. Tot molt clar, no2 De les biblioteques 
en tenim una imatge física molt clara i níti- 
da: un edifici d'una biblioteca ha de ser així, 
així i així. Un entorn que es repeteix, consoli- 
dat i dèxit. Ara bé, intentem modificar aquesta 
imatge i eliminem-ne tots els prestatges i tots 
els llibres. Deixem-la buida. De cop i volta, tot 
el fons bibliogràfic de la biblioteca s'ha esfu- 
mat. Com reconstruim aquesta imatge de la 

biblioteca2 Ens sobta aquesta nova imatge d'un 
equipament que fins ara creiem estable i per- 
manent, no2 Com omplim ara les diferents sa- 
les i seccions de la biblioteca2 

El dimarts 6 doctubre, durant l'Esmorzar 
del COBDC a Tarragona, aquest tema va apa- 
rèixer i la conversa amb en Javier Celaya em 
va donar algunes pistes d'un possible futur. Un 
futur, òbviament, ple de preguntes encara sen- 
se resoldre. Així que tot el que puguem parlar 
són simples tendències o pronòstics. 

Una de les tendències que apuntava Celaya 
fou que els llibres cada cop més estaran al 
núvol, a la xarxa. Un núvol, un espai digital, 
un GEPA digital compartit per diferents bibli- 
oteques, i al qual els seus usuaris s'hi podran 
connectar i descarregar en préstec els llibres 
que vulguin. Aquest préstec es controlaria mit- 
jançant programes similars als dels cibercafés: 
quan s'acabi el temps de préstec, la connexió 
entre el dispositiu de l'usuari i aquest GEPA di- 
gital es tallarà. És a dir, que la llicència tempo- 


26. aValoració de l'Esmorzar del COBDC 2009 
a Tarragona,. En: (bauen/: biblioteques i arquitectu- 
ra (6 doctubre del 2009) shttp://yvvvv.bauenblog. 
info/2009/10/06/valoracio-de-lesmorzar-del-cobdc- 
2009-a-tarragona/ (Consulta: 12 de març de 2010) 

ral d'ús de l'usuari caducaria automàticament, 
i l'usuari ja no podria llegir aquell llibre des del 
seu dispositiu a no ser, clar, que demani pròr- 
rogues. A la Universitat de Xicago això ja s'està 
experimentant. 

Així doncs, si de cop i volta desapareixen tots 
els materials de la biblioteca, com lomplime O 
millor dit, en què ens convertim2 Anem a pams: 

e Si la informació flueix en oceans digitals, 
des de la biblioteca caldrà prioritzar-ne l'accés 
com a un element crític i fonamental. Així, els 
nostres espais s'haurien d'omplir amb els dis- 
positius necessaris per al seu accés i consulta. 
I fins i tot s'hauria de poder modificar, trans- 
formar i redistribuir. Per tant, penso que veu- 
rem un augment considerable del nombre 
d'ordinadors a les biblioteques, que ompliran 
les antigues sales de lectura amb els prestatges. 
I també, cada cop més, veurem lectors de lli- 
bres electrònics disposats com els ordinadors 
(i amb mesures de protecció per a evitar furts, 
és clar). I per descomptat, dono per fet que hi 
hauria xarxa vvi-fi per a l'accés amb dispositius 
dels propis usuaris. 

e Evidentment, encara quedaria molt des- 
pai. Durant l'Esmorzar, Celaya apuntava les- 
pecialització com a una possible via. I recon- 

vertir les sales en funció d'aquesta especialit- 
zació. Va comentar el cas d'una biblioteca de 
Hèlsinti, que s'havia especialitzat en música 
i reconvertit les seves sales en sales d'assaig. 
En què es podria transformar la teva bibliote- 
ca més propera2 Potser una biblioteca com la 
del COAC podria acollir petits despatxos per a 
arquitectes, formant un petit viver dempreses 
especialitzat. I, per exemple, la Marcellí Do- 
mingo de Tortosa2 En les públiques l'assumpte 
és més complicat i potser caldria que estés co- 
ordinat amb altres biblioteques del territori. 

e Amb Celaya vam arribar a coincidir en 
què les biblioteques sencaminen cada cop més 
cap a una mena de centres cívics. O com a mí- 
nim això sembla. Però que, per tant, caldria 
revaloritzar el concepte de centre cívic en la 
nostra societat i posar-lo al lloc que li pertoca. 
Hi hauria d'haver un procés de dignificació en 
el nostre entorn social dels centres cívics, uns 
centres que penso que tenen un aire de sego- 
na categoria. La biblioteca penso que hauria de 
liderar aquesta transformació si, com sembla, 
anem cap aquí. 

M'imagino una biblioteca extensa i distri- 
buida, o més aviat una biblioteca com a con- 
cepte. Etèria. I amb diferents nodes físics d'ac- 

cés a aquest concepte: des de centres cívics, ca- 
sals, telecentres, Punts Òmnia, passant, és clar, 
per qualsevol tipologia de biblioteca. I encara 
més, quin paper hi jugarem els bibliotecaris2 
També serem un concepte2 


3. La biblioteca com a concepte 


Massa canvis. Massa preguntes... Temps tur- 
bulents i de transformacions radicals i acce- 
lerades, biblioteca (i bibliotecaris) inclosos. I 
temps, també, de poques respostes. És el mo- 
ment, apassionant, de dissenyar un futur que 
en molts casos ja és present. Pensar, reflexi- 
onar sobre com voldrem que sigui la nostra 
professió. El que sí que tinc clar és que ens en- 
caminem cap a un futur en què els llibres, en 
format paper, desapareixeran dels nostres edi- 
ficis, deixaran de tenir el paper primordial que 
tenen ara i que això comportarà que haguem 
de redefinir els espais que estem ocupant. 
Aquesta és la tesi principal, i que amb més o 
menys èxit estic intentant defensar amb la sè- 
rie d'articles sobre La biblioteca sense llibres. I 
aquesta redefinició de tot el nostre món pro- 
fessional, i que haurem de fer obligatòriament, 
comportarà que ens haguem de tornar a expli- 
car... la mateixa cantarella de sempre. El que 

passarà és que llavors tot el discurs que hem 
pronunciat fins ara ja no servirà. Els canvis que 
sesdevindran seran tan grans i de tanta mag- 
nitud que molt probablement haurem de co- 
mençar de zero. 

Caldrà construir de nou un discurs sobre la 
professió i els seus espais, tan físics com, so- 
bretot, conceptuals. I és que potser ens enca- 
minem cap a una biblioteca entesa com a con- 
cepte, un espai de la raó, mental, que té la seva 
representació dfísicav en forma de bits i que 
dhabitas a la xarxa. l aquesta estructura men- 
tal, com a tal, no pot ocupar cap edifici. I pot- 
ser els futurs edificis caldrà entendre'ls com a 
un espai de socialització i d'educació, espais de 
capacitació i adquisició d'aquestes noves es- 
tructures bibliotecàries i documentals, i on po- 
sar-les a l'abast de la ciutadania. Nous edificis 
on el centre sigui el ciutadà, l'usuari, i on el seu 
objectiu principal sigui la transmissió d'aquest 
concepte social. Un usuari, però, absolutament 
autònom informativament parlant i que no 
requerirà ni usarà la biblioteca en la forma que 
ho fa avui dia. 

Els problemes, però, es plantejaran en en- 
tendre i comprendre què voldran de nosal- 
tres els usuaris, i en com definir i transmetre 
aquests conceptes. 

EPÍLEG 


El cafè per a tots, 
i l'experiència dels Idea Store 


El nostre model català de planificació i desen- 
volupament territorial en l'àmbit de les biblio- 
teques públiques ens ha permès disposar i gau- 
dir d'una xarxa potent dequipaments, estesa 
per tota Catalunya. Unes normes clares i uns 
estàndards precisos han facilitat molts cops la 
feina, i han agilitzat els processos i la concep- 
ció i el disseny dels edificis. Evidentment, com 
en tot, hi ha matisos, escales de grisos... però 
penso que, en línies generals, això és així. Ens 
podríem arriscar a dir que hi ha hagut políti- 
ca del cafè per a tots2 I bé, ara que ja estem a 
taula, ara què2 Fa uns dies va venir en Sergio 
Dogliani a Tortosa, a fer una master class' (a la 
què vaig poder assistir) sobre els Idea Store," 


1. La seva master class tingué lloc el dia 23 de març 
de 2010, a la Biblioteca Marcelí Domingo de Tortosa. 

2. http://iviviv.ideastore.co.uh/ (Consulta: 26 d'abril 
de 2010) 

un nou concepte de biblioteca que ha impul- 
sat al barri londinenc de Tovver Hamlets. Do- 
gliani explicava, en línies generals, que per a 
poder tirar endavant aquest projecte es va do- 
nar la circumstància de ser en el moment pre- 
cís en el lloc adient. Vaja, es va caçar una opor- 
tunitat: un barri degradat, amb un baixíssim 
ús i una pèssima consideració de la biblioteca, 
forta immigració, delinquència, etc. Un repte 
difícil, però resolt. Avui, els Idea Store són un 
referent mundial sobre nous conceptes de bi- 
blioteca, noves formes d'ús i nous camins en el 
desenvolupament de les nostres tasques. 

A on vull arribar: Bé, només em pregunto 
si seria possible fer néixer un projecte similar 
a casa nostra, un Idea Store català. Què cal fer 
per a superar el cafè per a tothom2 Som, serem, 
capaços d'introduir un element innovador al 
sistema, i desenvolupar a partir d'aquí un canvi 
en la concepció de les nostres biblioteques2 Sóc 
de la opinió que a la llarga caldrà canviar la 
política bibliotecària del país i adreçar-la cap 
al model dels Idea Store o similars. Crec que 
ara és el moment, ara és la nostra oportunitat, 
i que potser cal avançar-se als esdeveniments, 
dibuixar el nostre futur. Però, podrem fer-ho2 
Dogliani apuntava els canvis: principalment, 

la marca, el nom comercial... però també feia 
menció d'altres: canvis en l'estructura organit- 
zativa, contractació de personal, atenció a 
l'usuari, usos dels espais, horaris, etc. Si, n'hi 
ha hagut, de canvis, i aquests han suposat lèxit 
del projecte. Però dissortadament penso que a 
Londres (i als paisos anglosaxons) es parteix 
d'un avantatge que aquí, encara no tenim, o no 
la tenim tan accentuada. En podríem dir una 
maduresa cívica i comunitària, de tota la so- 
cietat en general. La percepció i el sentiment 
plenament interioritzat que els equipaments 
públics (i les biblioteques en concret) són teus, 
són nostres i, per tant, cal treure'n tot el suc 
possible, des de tots els àmbits imaginables. 
Potser és questió de recorregut, de que passin 
anys, i que el nostre comportament i la nos- 
tra mentalitat social i participativa creixi sufi- 
cientment. Penso, no obstant, que hem posat 
uns excellents fonaments per a poder tenir un 
model similar aquí: uns fonaments basats en 
una potent i ferma xarxa de biblioteques (de 
tota mena), i basats també en uns professionals 
altament capacitats i adaptats al canvi i capa- 
ços de caminar per noves vies. 


vvvvvv.petropolis.cat 


